pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.รับฟังความคิดเห็นจากวิชาชีพพยาบาลต่อร่าง พ.ร.บ.ยา ฉบับใหม่
วันอังคารที่ 11 กันยายน 2561
สธ.รับฟังความคิดเห็นจากวิชาชีพพยาบาลต่อร่าง พ.ร.บ.ยา ฉบับใหม่
กระทรวงสาธารณสุขประชุมรับฟังความคิดเห็นจากสภาการพยาบาล สมาคม ชมรม พยาบาลวิชาชีพ      ต่อร่าง พ.ร.บ.ยา ฉบับใหม่ ได้ข้อสรุป 3 ประเด็น เตรียมนําเสนอผู้บริหารและผู้เกี่ยวข้องต่อไป ยืนยันเจตนารมณ์ของ พ.ร.บ.ยา ฉบับใหม่ เพื่อคุ้มครองประโยชน์ของประชาชนและประเ
วันนี้ (11 กันยายน 2561) ที่กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในวันนี้ ได้เชิญสภาการพยาบาล สมาคมพยาบาลแห่งประเทศไทย ชมรมพยาบาลชุมชนแห่งประเทศไทย ชมรมการพยาบาลวิชาชีพแห่งประเทศไทย ชมรมพยาบาล รพ.สต. แห่งประเทศไทย ผู้บริหารสถาบันการศึกษาพยาบาล ชมรมพยาบาลเวชปฏิบัติ ชมรมบริหารพยาบาลแห่งประเทศไทย พยาบาลอาชีวอนามัย พยาบาลวิสัญญี ตัวแทนพยาบาลวิชาชีพชั้นสูง ซึ่งตัวแทนที่เข้าร่วมประชุมมีทั้งในภาคการศึกษาและผู้ปฏิบัติงาน เพื่อรับฟังความคิดเห็นเกี่ยวกับร่าง พ.ร.บ. ยาฉบับใหม่ ถึงประเด็นปัญหาการดําเนินงานของพยาบาล
โดยได้ข้อสรุปร่วมกัน 3 ประเด็น ดังนี้ 1 มาตรา 22 (5) ตามร่าง พ.ร.บ.ยา ฉบับใหม่ ขอเพิ่มเติมข้อความ ให้ผู้ประกอบวิชาชีพการพยาบาล ผู้ประกอบวิชาชีพการพยาบาลและการผดุงครรภ์ สามารถจ่ายยาสําหรับผู้ป่วยเฉพาะรายของตนได้ตามมาตรฐานวิชาชีพทั้งในสถานพยาบาลของรัฐและเอกชน รวมถึงการปฏิบัติหน้าที่ทั้งในและนอกสถานพยาบาล 2. เห็นด้วยตาม มาตรา 4 ร่าง พ.ร.บ.ยา ฉบับใหม่ ในการแยกประเภทยาเป็น 4 ประเภท โดยเฉพาะยาแผนปัจจุบันซึ่งเป็นยาที่พยาบาลสามารถจ่ายยาได้ 3. ขอให้พยาบาลวิชาชีพสามารถใช้ยาและจ่ายยาในกรณีผู้ป่วยมีภาวะฉุกเฉินที่อาจเป็นอันตรายถึงแก่ชีวิต เพื่อช่วยชีวิตผู้ป่วยได้ทันท่วงที
“หลักการในเนื้อหาของ พ.ร.บ.ทั้งหมด ทางสภาการพยาบาลและผู้ที่เกี่ยวข้องเห็นพ้องต้องกันว่ามีประโยชน์กับประเทศ แต่ยังมีประเด็นที่เห็นต่างกันจะมีอยู่ 2 ข้อ คือมาตรา 22 (5) และมาตรา 4 ให้มีการเพิ่มเติมตามที่เสนอ เพื่อให้การทํางานของพยาบาลเป็นไปได้ในปัจจุบัน เพราะปัจจุบันโดยเฉพาะพื้นที่ห่างไกลวิชาชีพพยาบาลเป็นผู้ที่ปฏิบัติงานทั้งด้านวินิจฉัย รักษา จ่ายยา เบื้องต้นแก่ประชาชนตลอดเวลาอยู่แล้ว ส่วนเนื้อหาไม่ว่าจะเป็นเรื่องการคุ้มครองผู้บริโภค การวางมาตรการการขายยาออนไลน์ การวางมาตรการการส่งเสริมอุตสาหกรรมผลิตยาในประเทศ ซึ่งเป็นเนื้อหาหลักของ พ.ร.บ.ยา ฉบับใหม่ แต่คนพูดถึงกันน้อยและเห็นพ้องต้องกันว่าเป็นประโยชน์กับประเทศไทย โดยภาพรวมของการทํางานเจตนารมณ์ของพยาบาลกับกฎหมายเป็นไปในทิศทางเดียวกันคุ้มครองประโยชน์ของประชาชน ซึ่งจะนําไปเสนอผู้บริหารและผู้ที่เกี่ยวข้องต่อไป” นายแพทย์โอภาส กล่าว
***************************** 11 กันยายน 2561
รัฐบาลไทย-ข่าวทำเนียบรัฐบาล-กรมประมงชี้แจง การดำเนินการเพื่อช่วยเหลือและบรรเทาผลกระทบ ที่เกิดขึ้นกับชาวประมง จากมาตรการแก้ไขปัญหาการทำประมงผิดกฎหมาย
วันเสาร์ที่ 21 เมษายน 2561
กรมประมงชี้แจง การดําเนินการเพื่อช่วยเหลือและบรรเทาผลกระทบ ที่เกิดขึ้นกับชาวประมง จากมาตรการแก้ไขปัญหาการทําประมงผิดกฎหมาย
กรมประมงชี้แจง การดําเนินการเพื่อช่วยเหลือและบรรเทาผลกระทบ ที่เกิดขึ้นกับชาวประมง จากมาตรการแก้ไขปัญหาการทําประมงผิดกฎหมาย
เมื่อวันที่ 9 เมษายน 2561 นายอดิศร พร้อมเทพ อธิบดีกรมประมง กรมประมง กระทรงเกษตรและสหกรณ์ รายงานผลการชี้แจงความเดือดร้อนของชาวประมงจากมาตรการแก้ไขปัญหาการทําประมงผิดกฎหมาย ตามที่ชาวประมงในหลายพื้นที่ได้รวมตัวกันเรียกร้องให้รัฐบาลทบทวนกฎหมายที่เกี่ยวข้องกับการประมงเพื่อให้สอดคล้องกับความต้องการของชาวประมงในแต่ละพื้นที่ พร้อมตั้งเงื่อนไข หากรัฐบาลไม่มีคําตอบที่ชัดเจน ผู้ประกอบการเรือประมงกว่า 3,000 ลํา จะงดทําการประมงตั้งแต่วันที่ 10 เมษายน พ.ศ. 2561 เป็นต้นไป และจะเดินทางเข้ายื่นหนังสือที่ทําเนียบรัฐบาล นั้น กรมประมงขอชี้แจงการดําเนินการ ดังนี้
ตลอดระยะเวลา 2 ปีที่ผ่านมา หลังจากที่มีการออกพระราชกําหนดการประมง พ.ศ. 2558 กระทรวงเกษตรและสหกรณ์ได้มอบนโยบายที่สําคัญในการออกกฎหมายลําดับรองต่าง ๆ โดยรับฟังความคิดเห็นจากผู้มีส่วนได้เสียทุกฝ่ายอย่างรอบด้าน กรมประมงได้มีการศึกษาถึงผลกระทบ พร้อมหารือร่วมกับทุกภาคส่วนทั้งภาครัฐและภาคเอกชน เพื่อให้ผู้มีส่วนได้ส่วนเสียได้มีส่วนร่วมในการแสดงความคิดเห็นและร่วมกันตัดสินใจในทุกกระบวนการ โดยไม่มีการเลือกปฏิบัติกับชาวประมงแต่อย่างใด มาตรการต่าง ๆ ส่วนใหญ่เป็นมาตรการที่มีอยู่เดิมเพียงแต่เพิ่มความเข้มงวดในการบังคับใช้กฎหมายมากยิ่งขึ้น เช่น ห้ามอวนล้อมจับที่มีขนาดช่องตาอวนเล็กกว่า 2.5 เซนติเมตร ทําการประมงในเวลากลางคืน ส่วนการออกมาตรการใหม่ในบางเรื่องนั้น ก็ล้วนได้ผ่านการหารือกับทุกภาคส่วนอย่างต่อเนื่องเพื่อให้มีแนวทางที่เหมาะสมที่ชาวประมงพื้นบ้านและชาวประมงพาณิชย์สามารถทําประมงร่วมกันได้อย่างไม่มีความขัดแย้ง และหากพบว่าข้อกฎหมายใดที่ชาวประมงไม่สามารถปฏิบัติได้หรือไม่เหมาะสม ทั้งจากการได้รับข้อร้องเรียนจากชาวประมง และจากการปฏิบัติงานของเจ้าหน้าที่ ภาครัฐโดยกรมประมงและหน่วยงานที่เกี่ยวข้องได้ปรับเปลี่ยนแก้ไขมาตรการให้มีความเหมาะสมยิ่งขึ้น โดยได้มีการปรับปรุงประกาศต่าง ๆ ให้มีความเหมาะสมมากขึ้น เพื่อช่วยเหลือและบรรเทาผลกระทบที่เกิดขึ้นกับชาวประมง แต่ทั้งนี้จะต้องอยู่บนพื้นฐานความยั่งยืนของทรัพยากรสัตว์น้ําเป็นสําคัญ
นอกจากนี้ ยังได้มีการแต่งตั้งคณะทํางานเฉพาะกิจ ซึ่งประกอบด้วยภาครัฐ ชาวประมงทั้งพื้นบ้านและพาณิชย์ และนักวิชาการ เพื่อร่วมกันหาแนวทางในการแก้ไขปัญหาการทําประมงในน่านน้ําไทย รวมถึงลดปัญหาในการแก้ไขข้อกฎหมายหลักรวมถึงประกาศต่าง ๆ ที่เป็นกฎหมายลําดับรองอีกทางหนึ่ง ซึ่งจะทําให้การแก้ไขปัญหาได้ตรงจุดและมีความรวดเร็วมากยิ่งขึ้น
ส่วนปัญหาด้านแรงงานประมงภาคการประมงนั้น กรมประมงได้ดําเนินการแก้ไขปัญหาตลอดมา โดยล่าสุดเมื่อช่วงปลายปี 2560 ที่ผ่านมา ได้ผลักดันให้ออกประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ.2560 ลงวันที่ 26 กันยายน 2560 โดยระบุให้คนต่างด้าวซึ่งมีอายุไม่ต่ํากว่า 18 ปี ที่ประสงค์จะทํางานบนเรือประมงแต่ไม่มีใบอนุญาตทํางานตามกฎหมาย ให้มาลงทะเบียนเพื่อจัดทําประวัติและยื่นคําขอรับหนังสือคนประจําเรือต่อกรมประมง เพื่อเป็นการแก้ไขปัญหาการขาดแคลนแรงงานได้ระดับหนึ่ง และในระหว่างนี้กรมประมงก็ได้ประสานความร่วมมือกับกระทรวงแรงงานอย่างใกล้ชิดเพื่อหารือแนวทางที่เหมาะสมในการดําเนินการแก้ไขปัญหาต่อไป
----------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ฝ่ายความมั่นคงตรวจพบอาวุธสงครามบ้านเครือข่ายโกตี๋แกนนำกลุ่มการเมืองฮาร์ดคอร์ กำชับเร่งหาตัวเจ้าของมาดำเนินคดี
วันอาทิตย์ที่ 19 มีนาคม 2560
โฆษกรัฐบาลเผย ฝ่ายความมั่นคงตรวจพบอาวุธสงครามบ้านเครือข่ายโกตี๋แกนนํากลุ่มการเมืองฮาร์ดคอร์ กําชับเร่งหาตัวเจ้าของมาดําเนินคดี
พลโท สรรเสริญฯ โฆษกรัฐบาลเผย ฝ่ายความมั่นคงตรวจพบอาวุธสงครามบ้านเครือข่ายโกตี๋แกนนํากลุ่มการเมืองฮาร์ดคอร์ กําชับเร่งหาตัวเจ้าของมาดําเนินคดี ย้ําประเทศต้องเดินหน้าด้วยกฎหมาย พร้อมปฏิเสธเจ้าหน้าที่จัดฉาก
วันนี้ (19มี.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่เจ้าหน้าที่ฝ่ายความมั่นคงได้บุกเข้าตรวจค้นบ้านพักของเครือข่ายนายวุฒิพงศ์ กชธรรมคุณ หรือโกตี๋ แกนนํากลุ่มการเมืองฮาร์ดคอร์ จ.ปทุมธานี และพบระเบิด อาวุธสงคราม เครื่องกระสุนปืนจํานวนมาก รวมทั้งเอกสารสําคัญ เช่น สมุดบัญชีธนาคาร พาสปอร์ต ว่า“ของกลางทั้งหมดเป็นสิ่งที่สะท้อนว่า มีการครอบครองสิ่งผิดกฎหมายซึ่งสุ่มเสี่ยงต่อการนําไปใช้ในทางที่ผิด และเป็นอันตรายต่อสังคม โดยเจ้าหน้าที่จะต้องรวบรวมไว้เป็นหลักฐานและสอบสวนเพิ่มเติมเพื่อนําไปสู่การดําเนินคดีกับผู้ที่เกี่ยวข้องต่อไป ทั้งนี้ การครอบครองอาวุธสงคราม ระเบิด และเครื่องกระสุนปืนดังกล่าวถือเป็นภัยด้านความมั่นคงของประเทศ รัฐบาลจึงต้องดําเนินการอย่างเด็ดขาดเช่นเดียวกับคดีอื่น ๆ ที่มีลักษณะใกล้เคียงกัน”
ทั้งนี้ พลเอก ประยุทธ์ จันทร์โอชา นายกรัฐมนตรี ได้กําชับให้ปฏิบัติการอย่างตรงไปตรงมาและหาตัวผู้ครอบครองมาดําเนินคดีตามกฎหมาย โดยไม่อยากจะเชื่อมโยงหรือกล่าวถึงเหตุการณ์ความรุนแรงในอดีต ซึ่งเป็นความทรงจําที่เจ็บปวดของคนไทย พร้อมทั้งย้ําว่าประเทศไทยต้องเดินหน้าต่อไปด้วยกฎหมาย ผู้กระทําผิดทุกคนจะต้องเข้าสู่กระบวนการยุติธรรม
ส่วนความเห็นที่มีการตั้งข้อสังเกตว่า เจ้าหน้าที่อาจมีการจัดฉากใส่ร้ายนายโกตี๋ เนื่องจากอาวุธสงครามและกระสุนปืนมีลักษณะค่อนข้างใหม่ และเจ้าของบ้านไม่ได้อาศัยอยู่นานแล้วนั้น เรื่องนี้ยืนยันว่าเจ้าหน้าที่ได้สืบสวนและเก็บข้อมูลมาระยะหนึ่ง และขณะเข้าปฏิบัติการก็มีสื่อมวลชนร่วมเป็นพยานจํานวนมาก รวมทั้งผู้ที่ครอบครองอาวุธเหล่านี้ได้เก็บทุกอย่างไว้ในกล่องที่ปิดผนึกและซุกซ่อนไว้ในที่ลับเฉพาะ ทําให้ของกลางทั้งหมดดูใหม่ จึงไม่ใช่การจัดฉากแต่อย่างใด
--------------------
สํานักโฆษก
รัฐบาลไทย-ข่าวทำเนียบรัฐบาล-รมต.นร สุวพันธุ์ฯ รับมอบเงินช่วยเหลือผู้ประสบภัยธรรมชาติในภาคตะวันออกเฉียงเหนือ
วันพุธที่ 14 กุมภาพันธ์ 2561
รมต.นร สุวพันธุ์ฯ รับมอบเงินช่วยเหลือผู้ประสบภัยธรรมชาติในภาคตะวันออกเฉียงเหนือ
รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบเงินบริจาคสมทบทุนเข้ากองทุนเงินช่วยเหลือผู้ประสบภัยธรรมชาติในภาคตะวันออกเฉียงเหนือ
จากนายอลงกรณ์ พลบุตร ประธานผู้ก่อตั้งมูลนิธิโกป้าร์ จํานวนเงิน 2,000,000 บาท
วันนี้ (14 กุมภาพันธ์ 2561) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบสมทบเข้ากองทุนเงินช่วยเหลือผู้ประสบภัยธรรมชาติในภาคตะวันออกเฉียงเหนือ จากนายอลงกรณ์ พลบุตร ประธานผู้ก่อตั้งมูลนิธิโกป้าร์ จํานวนเงิน 2,000,000 บาท
โอกาสนี้ รัฐมนตรีประจําสํานักนายกรัฐมนตรี กล่าวแสดงความขอบคุณผู้บริจาคเงินดังกล่าวที่ได้สมทบเงินช่วยเหลือผู้ประสบภัยธรรมชาติ พร้อมกล่าวว่ารัฐบาลจะนําเงินบริจาคดังกล่าวไปดําเนินการตามวัตถุประสงค์ของผู้บริจาคต่อไป
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดฯ จุลพงษ์ เข้าร่วมเป็นวิทยากรบรรยายในการประชุมเชิงปฏิบัติการความร่วมมือด้านการศึกษาไทย-ออสเตรีย
วันพฤหัสบดีที่ 27 กุมภาพันธ์ 2563
รองปลัดฯ จุลพงษ์ เข้าร่วมเป็นวิทยากรบรรยายในการประชุมเชิงปฏิบัติการความร่วมมือด้านการศึกษาไทย-ออสเตรีย
นายจุลพงษ์ ทวีศรี รองปลัดกระทรวงอุตสาหกรรม ร่วมเป็นวิทยากรบรรยาย ในการประชุมเชิงปฏิบัติการความร่วมมือด้านการศึกษาไทย-ออสเตรีย ในหัวข้อ "Integrated Technology and Industry 4.0" ณ ห้องแปซิฟิก 1-2 โรงแรม เดอะไทด์ รีสอร์ท บางแสน จังหวัดชลบุรี
วันนี้ (26 กุมภาพันธ์ 2563) นายจุลพงษ์ ทวีศรี รองปลัดกระทรวงอุตสาหกรรม ร่วมเป็นวิทยากรบรรยาย ในการประชุมเชิงปฏิบัติการความร่วมมือด้านการศึกษาไทย-ออสเตรีย ในหัวข้อ "Integrated Technology and Industry 4.0" จัดโดย สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) หรือ EEC โดยมีคณะผู้แทนออสเตรีย เจ้าหน้าที่ระดับสูงจากหน่วยงานด้านการศึกษา เทคโนโลยี และด้านเศรษฐกิจ ทั้งภาครัฐภาคเอกชน เข้าร่วม ณ ห้องแปซิฟิก 1-2 โรงแรม เดอะไทด์ รีสอร์ท บางแสน จังหวัดชลบุรี
สําหรับวัตถุประสงค์การประชุมเชิงปฏิบัติการความร่วมมือด้านการศึกษาไทย-ออสเตรีย ในครั้งนี้ เพื่อหาแนวทางความร่วมมือด้านการศึกษาระหว่างประเทศไทยกับประเทศออสเตรีย โดยเฉพาะการพัฒนากําลังคน เพื่อรองรับความต้องการของภาคอุตสาหกรรมในเขตพัฒนาพิเศษภาคตะวันออก
รัฐบาลไทย-ข่าวทำเนียบรัฐบาล-รมว.ทส. เปิดงาน "ประชารัฐร่วมใจ คนลำพูนไร้ขยะเปียก"
วันอังคารที่ 5 กันยายน 2560
รมว.ทส. เปิดงาน "ประชารัฐร่วมใจ คนลําพูนไร้ขยะเปียก"
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม  "ประกาศจังหวัดลําพูนปลอดขยะเปียก” จังหวัดแรกของประเทศไทย ณ บริเวณสนามศาลากลางจังหวัดลําพูน
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานลงนามเป็นสักขีพยาน พร้อมคณะผู้บริหารกระทรวงทรัพยากรธรรมชาติและสิ่งแวดล้อม ในงาน "ประกาศจังหวัดลําพูนปลอดขยะเปียก” จังหวัดแรกของประเทศไทย ณ บริเวณสนามศาลากลางจังหวัดลําพูน จากผลสําเร็จที่นายวีระชัย ภู่เพียงใจ ผู้ว่าราชการจังหวัดลําพูน ได้รายงานผลการดําเนินงานตามนโยบายรัฐบาลที่มอบหมายกระทรวงทรัพยากรธรรมชาติและสิ่งแวดล้อม ร่วมกับ กระทรวงมหาดไทย จัดทําแผนปฏิบัติการ "ประเทศไทย ไร้ขยะ” ตามแนวทาง "ประชารัฐ ” โดยใช้หลักการ 3Rs คือ การใช้น้อย ใช้ซ้ํา นํากลับมาใช้ใหม่ มุ่งลดปริมาณขยะมูลฝอยในภาพรวมของประเทศ โดยจังหวัดลําพูนที่มีปริมาณขยะทั้งหมด ประมาณ 140,000 ตัน/ปี หรือ 390 ตัน/วัน มีสัดส่วนของขยะเปียกหรือขยะอินทรีย์ ร้อยละ 35 หรือ 49,000 ตัน/ปี การทิ้งขยะเปียก รวมกับขยะประเภทอื่นๆ ก่อให้เกิดปัญหาต่างๆ อย่างมากมาย เพื่อขับเคลื่อนนโยบาย "ประเทศไทยไร้ขยะ” ตามแนวทาง "ประชารัฐ ”
จังหวัดลําพูนจึงได้กําหนดเป้าหมายเป็น "จังหวัดปลอดขยะเปียก” เพื่อส่งเสริมการคัดแยกขยะเปียกกําจัดในครัวเรือน โดยการส่งเสริมและสนับสนุนให้ประชาชนจัดตั้งกองทุนผ้าป่าขยะรีไซเคิล เพื่อสมทบทุนโครงการในพื้นที่ทั้ง 8 อําเภอ เมื่อวันที่ 2 เมษายน 2560 เนื่องในวันคล้ายวันพระราชสมภพของสมเด็จพระเทพรัตนราชสุดาฯ สยามบรมราชกุมารี ได้รับเงินบริจาคจํานวน 180,908 บาท เพื่อเป็นกองทุนจัดทําปุ๋ยหมักจากขยะเปียก จัดชื้อถังขยะเพื่อมอบให้กับ ทั้ง 8 อําเภอ จัดการฝึกอบรมเชิงปฏิบัติการให้ความรู้ กํานัน ผู้ใหญ่บ้าน กรรมการหมู่บ้าน ผู้บริหาร และสมาชิกสภา อปท. จํานวน 50 ครั้ง ครอบคลุมทุกตําบล โดยสํานักงานทรัพยากรธรรมชาติและสิ่งแวดล้อมจังหวัดลําพูน กําหนดเป็นนโยบายจังหวัด โดยมีผู้ว่าราชการจังหวัด รองผู้ว่าราชการจังหวัด และนายอําเภอทุกอําเภอ เป็นตัวอย่างในการใช้ถังกําจัดเศษอาหารและขยะย่อยสลาย โดยใช้จุลินทรีย์และสัตว์ในดินประจําบ้าน ขยายผลครอบคลุมทุกครัวเรือนหมู่บ้าน โดยองค์กรปกครองส่วนท้องถิ่น สนับสนุนถังกําจัดขยะเปียกหรือใช้วิธีอื่นๆที่เหมาะสม และประกาศเป็นตําบลปลอดขยะเปียกครบทุกตําบล เมื่อวันที่ 22 สิงหาคม 2560 ที่ผ่านมา รวมทั้งในอนาคตจะยกเลิกการจัดเก็บขยะเปียกจากทุกครัวเรือน
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ชื่นชมและให้กําลังใจผู้บริหารองค์กรปกครองส่วนท้องถิ่น กํานัน ผู้ใหญ่บ้าน และเจ้าหน้าที่ จังหวัดลําพูน ที่สามารถส่งเสริมการคัดแยกขยะจากทุกครัวเรือน จนสามารถประกาศเป็นจังหวัดปลอดขยะเปียกได้ในวันนี้ โดยสามารถลดปริมาณขยะเปียก 30,000 ตันเศษ/ปี ทําให้ปริมาณขยะมูลฝอยที่จะนําเข้าระบบกําจัดที่ปลายทางลดลงมากกว่า ร้อยละ 5 ซึ่งสูงกว่าเป้าหมายที่รัฐบาลกําหนดไว้ เพื่อให้ดําเนินการส่งเสริมการมีส่วนร่วมของประชาชน ในการจัดการขยะอย่างต่อเนื่องต่อไป จากนั้นได้ลงนามในประกาศจังหวัดลําพูนปลอดขยะเปียกรวมทั้งได้เยี่ยมชมนิทรรศการผลงานของจังหวัดลําพูน โครงการคนลําพูนสร้างฝายถวายพ่อ การสร้างบ้านให้ผู้ด้อยโอกาส และเยี่ยมชมผลงานของหน่วยงาน เทศบาล อบต. หน่วยงานภาควิชาการ และภาคเอกชน ที่มานําเสนอผลการดําเนินงานในวันนี้ด้วย
รัฐบาลไทย-ข่าวทำเนียบรัฐบาล-ทูตสมาพันธ​รัฐสวิสประจำประเทศไทย เข้าเยี่ยมคาราวะ รมว.ทส.
วันพฤหัสบดีที่ 25 มิถุนายน 2563
ทูตสมาพันธ​รัฐสวิสประจําประเทศไทย เข้าเยี่ยมคาราวะ รมว.ทส.
นายวราวุธ  ศิลปอาชา รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ให้การต้อนรับ นางเฮเลเนอ บุดลีเกอร์ อาร์ทิเอดา เอกอัครราชทูตสมาพันธรัฐสวิสประจําประเทศไทย​ในโอกาสเข้าเยี่ยมคารวะ ณ ห้องรับรอง ชั้น 20 อาคารกระทรวง​ทรัพยากร​ธรรมชาติ​และ​สิ่
ทูตสมาพันธ​รัฐสวิสประจําประเทศไทย เข้าเยี่ยมคาราวะ รมว.ทส.
วันนี้ (25 มิ.ย. 63) เวลา 15.00 น. นายวราวุธ ศิลปอาชา รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ให้การต้อนรับ นางเฮเลเนอ บุดลีเกอร์ อาร์ทิเอดา เอกอัครราชทูตสมาพันธรัฐสวิสประจําประเทศไทย​ในโอกาสเข้าเยี่ยมคารวะ ณ ห้องรับรอง ชั้น 20 อาคารกระทรวง​ทรัพยากร​ธรรมชาติ​และ​สิ่ง​แวดล้อม​
รัฐบาลไทย-ข่าวทำเนียบรัฐบาล-ทส. เตรียมพร้อมมอบของขวัญในงานวันเด็กแห่งชาติ ประจำปี 2561 กว่า 40,000 ชิ้น
วันศุกร์ที่ 5 มกราคม 2561
ทส. เตรียมพร้อมมอบของขวัญในงานวันเด็กแห่งชาติ ประจําปี 2561 กว่า 40,000 ชิ้น
กระทรวงทรัพยากรธรรมชาติและสิ่งแวดล้อม ตอบสนองนโยบายรัฐบาลที่ให้ความสําคัญกับเด็ก ซึ่งถือเป็นอนาคตของชาติ โดยได้เตรียมมอบของขวัญให้เด็ก ๆ กว่า 40,000 ชิ้น พร้อมจัดกิจกรรมวันเด็กแห่งชาติประจําปี 2561 ภายใต้หัวข้อ "รักษ์ป่า รักษ์ทะเล รักสัตว์และสัตว์ทะเล"
กระทรวงทรัพยากรธรรมชาติและสิ่งแวดล้อม ตอบสนองนโยบายรัฐบาลที่ให้ความสําคัญกับเด็กซึ่งถือเป็นอนาคตของชาติ โดยได้เตรียมมอบของขวัญให้เด็ก ๆ กว่า 40,000 ชิ้น พร้อมจัดกิจกรรมวันเด็กแห่งชาติประจําปี 2561 ภายใต้หัวข้อ "รักษ์ป่า รักษ์ทะเล รักสัตว์และสัตว์ทะเล" ซึ่งได้น้อมนําพระบรมราโชวาทในพระบาทสมเด็จพระเจ้าอยู่หัว รัชกาลที่ 9 และ 10 ด้านทรัพยากรธรรมชาติและสิ่งแวดล้อม มาเป็นหลักในการจัดกิจกรรม อีกทั้งมอบสิทธิพิเศษสําหรับเด็กทุกคนเข้าชมสวนสัตว์และร่วมงานวันเด็กฟรีตลอดวันในวันเสาร์ที่ 13 มกราคม 2561 ณ บริเวณลานกิจกรรม สวนสัตว์ดุสิต กรุงเทพมหานคร
เมื่อวันที่3 มกราคม 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงในสังกัดกระทรวงฯ ได้ประชุมเตรียมความพร้อมและกําหนดรูปแบบกิจกรรมการจัดงานวันเด็กแห่งชาติ ประจําปี 2561 ของกระทรวงทรัพยากรธรรมชาติและสิ่งแวดล้อม เพื่อให้เด็กและเยาวชนได้มีความสุข เกิดการเรียนรู้ เสริมสร้างจิตสํานึก
ดูและรักษาทรัพยากรธรรมชาติและสิ่งแวดล้อม โดยแต่ละกิจกรรมเน้นให้ความสนุกสนาน และใช้เทคโนโลยีที่เหมาะกับเยาวชนในยุคดิจิตัล อาทิ
- กิจกรรมฐานการเรียนรู้ต้นไม้ทรงปลูกในรัชกาลที่ 10
- กิจกรรมการปลูกกล้วยไม้และต้นไม้
- กิจกรรมจิตอาสาคัดแยกขยะ
- กิจกรรมชมสัตว์ทะเลหายาก
- เกมชิงรางวัลเข้าพักที่บ้านพักอุทยานฟรี
- เกมจากQR code
- การมอบของรางวัล
- การบรรเลงเพลงจากศิลปินรับเชิญ และ ทีม “พยัคฆไพร พญาเสือ ฉลามขาว
- กิจกรรมถ่ายภาพร่วมกับทีมผู้พิทักษ์ทรัพยากรไทย (พยัคฆไพร พญาเสือ ฉลามขาว) เป็นต้น
โอกาสนี้ ขอเชิญชวนผู้ปกครอง โรงเรียน และผู้สนใจ นําเด็กและเยาวชน เข้าร่วมกิจกรรมงานวันเด็กแห่งชาติ ประจําปี 2561 ฟรีตลอดวัน ในวันเสาร์ที่ 13 มกราคม 2561 ณ บริเวณลานกิจกรรม สวนสัตว์ดุสิต กรุงเทพมหานคร
อนึ่ง พลเอก ประยุทธ์ จันทร์โอชา นายกรัฐมนตรี ได้ให้คําขวัญวันเด็ก ประจําปี ๒๕๖๑ คือ"รู้คิด รู้เท่าทัน สร้างสรรค์เทคโนโลยี"
รัฐบาลไทย-ข่าวทำเนียบรัฐบาล-กรมทางหลวงดำเนินโครงการบูรณะทางหลวงหมายเลข 1 สายตาก - พะเยา ตอน 2 จังหวัดตาก เปิดให้สัญจรแล้ว
วันอังคารที่ 21 พฤศจิกายน 2560
กรมทางหลวงดําเนินโครงการบูรณะทางหลวงหมายเลข 1 สายตาก - พะเยา ตอน 2 จังหวัดตาก เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการบูรณะทางหลวงหมายเลข 1 สายตาก - พะเยา ตอน 2 จังหวัดตาก เพื่อเพิ่มศักยภาพสายทาง เชื่อมโยงโครงข่ายทางหลวงสายหลักระหว่างภาคกลางและภาคเหนือ
สนับสนุนการเดินทางเข้าสู่แหล่งท่องเที่ยว และเพิ่มมูลค่าทางเศรษฐกิจให้กระจายอย่างทั่วถึง ปัจจุบันการก่อสร้างแล้วเสร็จและเปิดให้สัญจรแล้ว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐาน และการให้บริการระบบคมนาคมขนส่ง เพื่อยกระดับคุณภาพชีวิตของประชาชน ซึ่งสอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง และการพัฒนาประสิทธิภาพโครงข่ายทางหลวงสายหลักทั่วประเทศ โดย ทล. ดําเนินการบูรณะโครงข่ายสายหลักระหว่างภาคทางหลวงหมายเลข 1 สายตาก - พะเยา ตอน 2 มีจุดเริ่มต้นที่ กม.583+246 บริเวณบ้านแม่เชียงราย ตําบลพระบาทวังตวง อําเภอแม่พริก จังหวัดลําปาง ผ่านพื้นที่อําเภอแม่พริก และอําเภอเถิน จังหวัดลําปาง สิ้นสุดที่ กม.630+000 บ้านสบเติน ตําบลแม่ถอด อําเภอเถิน จังหวัดลําปาง รวมระยะทางประมาณ 46.75 กิโลเมตร ผิวทางแอสฟัลท์คอนกรีต มาตรฐานทางพิเศษ 4 ช่องจราจร งบประมาณ 824,435,000 บาท ปัจจุบันโครงการก่อสร้างแล้วเสร็จและเปิดให้สัญจร เพื่อรองรับปริมาณการจราจรที่เพิ่มขึ้นอย่างต่อเนื่อง ช่วยอํานวยความสะดวกในการเดินทาง การขนส่งสินค้าทางการเกษตรและอุตสาหกรรม และส่งเสริมการท่องเที่ยวทั้งภายในประเทศและระหว่างประเทศ รวมทั้งพัฒนาคุณภาพการให้บริการของระบบทางหลวง และช่วยลดความสูญเสียชีวิตและทรัพย์สินจากอุบัติเหตุ สามารถสอบถามข้อมูลการเดินทางได้ที่ แขวงทางหลวงลําปางที่ 1 โทร. 0 5422 8246 ต่อ 14 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-“ยุติธรรม” นำเสนอผลการดำเนินงานของศูนย์ยุติธรรมชุมชน มุ่งเน้นให้ประชาชนเข้าถึงความยุติธรรม
วันอังคารที่ 13 มิถุนายน 2560
“ยุติธรรม” นําเสนอผลการดําเนินงานของศูนย์ยุติธรรมชุมชน มุ่งเน้นให้ประชาชนเข้าถึงความยุติธรรม
นางกรรณิการ์ แสงทอง รองปลัดกระทรวงยุติธรรม  เป็นหัวหน้าคณะนําเสนอผลการดําเนินงานของศูนย์ยุติธรรมชุมชนต่อคณะทํางานตรวจประเมินรางวัลความเป็นเลิศด้านการบริหารราชการแบบมีส่วนร่วม
ประจําปี พ.ศ. ๒๕๖๐
เมื่อวันที่ ๑๒ มิถุนายน ๒๕๖๐ เวลา ๐๙.๐๐ น.
ณ ศูนย์ยุติธรรมชุมชนตําบลเขื่อนอุบลรัตน์ อําเภออุบลรัตน์ จังหวัดขอนแก่น
นางกรรณิการ์ แสงทอง รองปลัดกระทรวงยุติธรรม
เป็นหัวหน้าคณะนําเสนอผลการดําเนินงานของศูนย์ยุติธรรมชุมชน
ต่อคณะทํางานตรวจประเมินรางวัลความเป็นเลิศด้านการบริหารราชการแบบมีส่วนร่วม
ประจําปี พ.ศ. ๒๕๖๐
ของสํานักงานคณะกรรมการพัฒนาระบบราชการ (กพร.)
โดยกระทรวงยุติธรรมได้นําเสนอผลการดําเนินงานของ
ศูนย์ยุติธรรมชุมชนเขื่อนอุบลรัตน์ อําเภออุบลรัตน์ จังหวัดขอนแก่น
ศูยน์ยุติธรรมชุมชนตําบลเมืองเก่าพัฒนา อําเภอเวียงเก่า จังหวัดขอนแก่น
และศูนย์ยุติธรรมชุมชนตําบลวังชัย อําเภอน้ําพอง จังหวัดขอนแก่น
ที่เปิดโอกาสให้ประชาชนเข้ามามีส่วนร่วมในการบริหารราชการในระดับความร่วมมือ
ที่ดําเนินงานมาอย่างต่อเนื่อง มุ่งเน้นให้ประชาชนในระดับพื้นที่สามารถเข้าถึงความยุติธรรมได้อย่างทั่วถึง
สอดคล้องตามภารกิจหลักของกระทรวงยุติธรรมและนโยบายเร่งด่วนสําคัญของรัฐบาล
รัฐบาลไทย-ข่าวทำเนียบรัฐบาล-5 พฤติกรรมที่ต้องทำให้เป็นนิสัยในยุค New normal
วันพฤหัสบดีที่ 18 มิถุนายน 2563
5 พฤติกรรมที่ต้องทําให้เป็นนิสัยในยุค New normal
มีอะไรบ้างนะ
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ปาฐกถาพิเศษ “ธ ทรงเป็นครูวิศวกรรมจราจรของแผ่นดิน” เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 12 ตุลาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ปาฐกถาพิเศษ “ธ ทรงเป็นครูวิศวกรรมจราจรของแผ่นดิน” เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช
สํานักงานนโยบายและแผนการขนส่งและจราจร (สนข.) กระทรวงคมนาคม จัดงานปาฐกถาพิเศษ “ธ ทรงเป็นครูวิศวกรรมจราจรของแผ่นดิน” เนื่องในโอกาสวันคล้ายวันสถาปนาครบรอบ 15 ปี
เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงมีต่อพสกนิกรชาวไทยเกี่ยวกับการแก้ไขปัญหาจราจร รวมทั้งสืบสานพระราชปณิธานและน้อมนําแนวพระราชดําริมาใช้เป็นหลักในการปฏิบัติงานและการดําเนินชีวิต
นายอาคม เติมพิทยาไพสิฐ รัฐมนตรีว่าการกระทรวงคมนาคม ได้ร่วมกล่าวปาฐกถาพิเศษ “ธ ทรงเป็นครูวิศวกรรมจราจรของแผ่นดิน” หัวข้อ “ครูผู้สร้างแรงบันดาลใจ” เมื่อวันที่ 9 ตุลาคม 2560 ณ ห้องประชุมยงยุทธ สาระสมบัติ สนข. โดยมี ดร.สุเมธ ตันติเวชกุล เลขาธิการมูลนิธิชัยพัฒนา กล่าวปาฐกถาพิเศษหัวข้อ “ต้นแบบแห่งความเพียร” และนายชัยวัฒน์ ทองคําคูณ ผู้อํานวยการ สนข. ผู้บริหาร และข้าราชการ สนข. เข้าร่วมงานปาฐกถาพิเศษฯ
นายอาคม เติมพิทยาไพสิฐ กล่าวว่า สนข. ได้จัดงานปาฐกถาพิเศษ “ธ ทรงเป็นครูวิศวกรรมจราจรของแผ่นดิน” เนื่องในโอกาสวันคล้ายวันสถาปนา ครบรอบ 15 ปี เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงมีต่อพสกนิกรชาวไทยในการแก้ไขปัญหาการจราจร และสืบสานพระราชปณิธานและน้อมนําแนวพระราชดําริมาใช้เป็นหลักในการปฏิบัติงานและการดําเนินชีวิต พระองค์ทรงเป็นต้นแบบแห่งความเพียร ความมุ่งมั่น ความไม่ท้อถอยต่ออุปสรรคทั้งปวง และทรงเป็นครูผู้สร้างแรงบันดาลใจที่เป็นต้นแบบแห่งการทรงงานด้านวิศวกรรมจราจร ซึ่งกระทรวงคมนาคมได้น้อมนําแนวพระราชดําริมาเป็นแนวทางการปฏิบัติงานด้านการขนส่งและจราจรของประเทศไทยจนประสบผลสําเร็จ เช่น ถนนวงแหวนรัชดาภิเษก ถนนวงแหวนอุตสาหกรรม ถนนคู่ขนานลอยฟ้าบรมราชชนนี สะพานพระราม 8 สะพานภูมิพล เป็นต้น กระทรวงฯ จะสืบสานโครงการในพระราชดําริ น้อมนําพระราชจริยวัตร พระบรมราโชวาท และพระราชดําริเกี่ยวกับการปิดทองหลังพระ การใช้ชีวิตด้วยความเรียบง่าย และความเพียรพยายามมาเป็นหลักยึดเหนี่ยวจิตใจ ปรับใช้ในการดําเนินชีวิตและการปฏิบัติงานเพื่อประเทศไทยให้ประสบความสําเร็จ
รัฐบาลไทย-ข่าวทำเนียบรัฐบาล-กรมอนามัย หารือ 20 องค์กรเครือข่ายแรงงาน ร่วมสกัดจุดเสี่ยงโควิด-19 [กระทรวงสาธารณสุข]
วันพฤหัสบดีที่ 30 เมษายน 2563
กรมอนามัย หารือ 20 องค์กรเครือข่ายแรงงาน ร่วมสกัดจุดเสี่ยงโควิด-19 [กระทรวงสาธารณสุข]
กรมอนามัย หารือ 20 องค์กรเครือข่ายแรงงาน ร่วมสกัดจุดเสี่ยงโควิด-19
กรมอนามัย กระทรวงสาธารณสุข ร่วมกับเครือข่ายแรงงานกว่า 20 องค์กร หารือแนวทางมาตรการป้องกันการแพร่ระบาดของเชื้อไวรัสโคโรนา 2019 ลดความเสี่ยงกลุ่มแรงงานทั้งในระบบ นอกระบบ และแรงงานข้ามชาติในพื้นที่กรุงเทพมหานครและต่างจังหวัด
วันนี้ (30 เมษายน 2563) แพทย์หญิงพรรณพิมล วิปุลากร อธิบดีกรมอนามัย เปิดเผยถึงการประชุมปรึกษาหารือแนวทางมาตรการป้องกันการแพร่ระบาดของเชื้อไวรัสโคโรนา 2019 (COVID-191) ร่วมกับภาคีเครือข่ายแรงงานทั้งในระบบและนอกระบบ แรงงานข้ามชาติ และภาคีเครือข่ายภาคประชาสังคม ณ ห้องประชุมกําธร สุวรรณกิจ อาคาร 1 ชั้น 1 กรมอนามัย ว่า ประเทศไทยมีกลุ่มแรงงานที่ทํางานในสถานที่ก่อสร้างและสถานประกอบต่าง ๆ เป็นจํานวนมาก โดยพบว่ากลุ่มแรงงานกลุ่มนี้จะมีการอาศัยอยู่ร่วมกันทําให้เป็นสถานที่เสี่ยงต่อการแพร่ระบาดของโรคได้ง่ายและรวดเร็ว กรมอนามัยจึงขอความร่วมมือผู้ประกอบการหรือนายจ้างที่ดูแลแรงงานเหล่านี้ ให้ปฏิบัติตามคําแนะนําในช่วงการระบาดของโรคติดเชื้อไวรัสโคโรนา 2019 หรือ CIVID-19 อย่างเคร่งครัด โดยมีการทําความสะอาดห้องพักและบริเวณพื้นที่ส่วนกลางหรือพื้นที่ที่ใช้ร่วมกันในที่พักคนงานก่อสร้าง และให้มีการเปิดประตู หน้าต่างเพื่อระบายอากาศเป็นประจําทุกวัน ดูแลให้มีการทําความสะอาด ห้องน้ํา ห้องส้วม และอาจใช้น้ํายาฆ่าเชื้อในจุดที่มีการสัมผัสร่วมกัน เช่น ลูกบิดประตู ราวจับ และสวิตซ์ไฟอย่างสม่ําเสมอ รวมทั้งดูแลไม่ให้มีน้ําเสียหรือน้ําที่ใช้แล้วเฉอะแฉะพื้นที่โดยรอบที่พัก
“สําหรับในกรณีที่มีการปรุงประกอบอาหารในที่พัก ควรล้างมือด้วยสบู่และน้ําทุกครั้งก่อนหยิบหรือจับอาหารปกปิดอาหารให้สะอาดเสมอใช้ถุงมือและปากคีบหยิบจับอาหารและใช้ช้อนกลางส่วนตัวเมื่อต้องรับประทานอาหารร่วมกันในครอบครัว ทําความสะอาดบริเวณจุดเสี่ยงบ่อย ๆ เช่น ห้องครัว โต๊ะอาหาร รวมถึงล้างภาชนะ อุปกรณ์หรือสิ่งของเครื่องใช้ให้สะอาดเป็นประจํา และให้รวบรวมขยะทั่วไปใส่ถุงขยะ มัดปากถุงให้แน่น และนําไปทิ้งในจุดรวบรวมขยะที่องค์